**DIRECȚIA GENERALĂ SECRETARIAT UNIVERSITATE**

**METODOLOGIE PROPRIE**

**a Universității de Medicină și Farmacie ”Carol Davila”București privind mobilitatea academică a studenţilor din cadrul instituțiilor de învățământ superior acreditate/autorizate provizoriu din România, înmatriculați la ciclul de invățământ ”Licență”**

(*Aprobată în ședințele Consiliului de Administrație din data de 21.05.2020 si a Senatului Universitar din data de 25.05.2020*)

CADRUL LEGISLATIV

* Legea educației naționale nr. 1/2011, cu modificările și completările ulterioare, conform art. 142, art. 199, art. 200 și art. 222;
* Hotărârea Guvernului nr. 26/2017 privind organizarea și funcționarea Ministerului Educației Naționale, cu modificarile și completările ulterioare;
* Ordinul nr. 5140/2019 privind aprobarea Metodologiei privind mobilitatea academică a studenților

**CAPITOLUL I – Dispoziții generale**

ART. 1

(1) Mobilitatea academică reprezintă dreptul studenţilor de a li se recunoaşte creditele transferabile dobândite, în condiţiile legii, la alte instituţii de învăţământ superior acreditate/autorizate provizoriu din ţară sau la alte programe de studii din cadrul Universității de Medicină și Farmacie ”Carol Davila” București. Mobilitatea poate fi definitivă sau temporară, pentru ciclul de învăţământ „licenţă”.

ART. 2

Calitatea de student se menţine pe perioada mobilităţilor.

ART. 3

(1) Mobilitatea academică se poate efectua ca urmare a demersului studentului cu îndeplinirea următoarelor condiţii:

- acceptul Universității de Medicină și Farmacie ”Carol Davila” București, și al instituției de învățământ superior acreditată/autorizată provizoriu de provenienţă;

- studentul este integralist la data începerii anului universitar în care se desfăşoară / începe mobilitatea.

(2) Acceptul interinstituţional constă în completarea şi semnarea cererii-tip de mobilitate, prevăzută în anexa care face parte integrantă din prezenta metodologie, astfel:

 a) studentul depune cererea de mobilitate la Universitatea de Medicină și Farmacie ”Carol Davila” București în vederea obţinerii acceptului de mobilitate;

 b) după obţinerea acceptului de mobilitate, studentul solicită mobilitate instituţiei de învăţământ superior unde este înmatriculat;

 c) Cererea de mobilitate a studentului va fi semnată mai întâi de Universitatea de Medicină și Farmacie ”Carol Davila” București, apoi de către instituţia de la care pleacă studentul;

 d) în cerere sunt trecute şi condiţiile în care are loc mobilitatea.

**CAPITOLUL II - Mobilitatea academică temporară a studenţilor**

ART. 4

 (1) Studentul poate beneficia de mobilitate academică temporară între Universitatea de Medicină și Farmacie ”Carol Davila” București și alte instituţii de învăţământ superior acreditate/autorizate provizoriu, după caz.

 (2) Compatibilitatea curriculei în vederea recunoaşterii creditelor de studii transferabile se stabileşte anterior perioadei de mobilitate, iar recunoaşterea creditelor de studii transferabile se realizează după finalizarea mobilităţii, în conformitate cu acordul Universității de Medicină și Farmacie „Carol Davila” București şi regulamentele instituţiilor de învăţământ superior implicate, după caz.

ART. 5

 (1) Mobilitatea academică temporară pe cont propriu reprezintă mobilitatea temporară efectuată, la solicitarea studentului care a identificat o posibilă universitate primitoare.

 (2) Mobilitatea academică temporară pe cont propriu se realizează cu respectarea prevederilor art. 4 alin. (2).

ART. 6

(1) Mobilitatea academică temporară, pe locuri bugetate sau cu taxă, se poate realiza după finalizarea primului an de studii.

(2) Mobilitățile academice temporare ale studenţilor la Facultăţile de Medicină şi Medicină Dentară sunt posibile pentru anii II, III şi IV de studii, pentru Facultatea de Farmacie pentru anii II şi III de studii, iar pentru Facultatea de Moașe și Asistență Medicală pentru anul II de studii (la formele de învăţământ de 3 ani) şi respectiv pentru anii II şi III de studii (la forma de învăţământ de 4 ani). Nu se admit solicitări pentru ultimul şi penultimul an de studii la Facultăţile de Medicină, Medicină Dentară şi Farmacie , iar la Facultatea de Moașe și Asistență Medicală pentru ultimul an de studii;

(3) Mobilitățile temporare se fac doar la începutul anului universitar, studenții ale căror solicitări vor fi aprobate vor urma studiile în regim cu taxă pe *toată perioada studiilor în cadrul Universității de Medicină și Farmacie „Carol Davila” București*, în conformitate cu sumele aprobate de Senatul Universitar.

(4) Sunt exceptaţi de la plata taxei studenții înmatriculați la buget și care obțin acordul mobilității temporare cu loc de la Universitatea la care sunt înmatriculați.

(5) Dacă mobilitatea temporară este mai mică de un an, taxa se reduce corespunzător

(6) Mobilitatea temporară se acordă cu respectarea prevederilor art.12 din prezenta metodologie.

(7) În cursul anului universitar nu se acceptă solicitări privind mobilitățile temporare.

**CAPITOLUL III - Mobilitatea academică definitivă a studenţilor**

ART. 7

Mobilitatea academică definitivă se poate efectua atât de către studenţii finanţaţi de la bugetul de stat, cât şi de către studenţii cu taxă, cu respectarea prevederilor legale privind capacitatea de şcolarizare şi finanţare a învăţământului superior şi cu acceptul Universității de Medicină și Farmacie „Carol Davila” București şi a instituţiilor de învăţământ superior acreditate/autorizate provizoriu implicate şi în conformitate cu regulamentele proprii privind activitatea profesională a studenţilor.

ART. 8

(1) Înmatricularea se face cu respectarea prevederilor din Regulamentul activităţii profesionale a studenţilor privind recunoaşterea şi echivalarea creditelor de studiu transferabile şi a condiţiilor de promovare a anilor de studii.

 (2) Înmatricularea se realizează în conformitate cu cerinţele legale privind înscrierea modificărilor în registrul matricol unic.

ART. 9

În cazul mobilităţii academice definitive, diploma se emite absolventului de către instituţia de învăţământ superior care organizează examenul de finalizare a studiilor.

ART. 10

Mobilitatea academică definitivă pe locuri bugetate se face pe principiul "subvenţiile urmează studentul".

ART. 11

(1) Mobilitățile definitive ale studenţilor la Facultăţile de Medicină şi Medicină Dentară sunt posibile pentru anii II, III şi IV de studii, pentru Facultatea de Farmacie pentru anii II şi III de studii, iar pentru Facultatea de Moașe și Asistență Medicală pentru anul II de studii (la formele de învăţământ de 3 ani) şi respectiv pentru anii II şi III de studii (la forma de învăţământ de 4 ani). Nu se admit solicitări pentru ultimul şi penultimul an de studii la Facultăţile de Medicină, Medicină Dentară şi Farmacie iar la Facultatea de Moașe și Asistență Medicală pentru ultimul an de studii;

(2) Mobilitățile definitive se fac doar la începutul anului universitar, studenții ale căror solicitări vor fi aprobate vor urma studiile în regim cu taxă pe *toată perioada studiilor în cadrul Universității de Medicină și Farmacie „Carol Davila” București,* în conformitate cu sumele aprobate de Senatul Universitar.

 (4) Sunt exceptaţi de la plata taxei studenții înmatriculați la buget și care obțin acordul mobilității temporare cu loc de la Universitatea la care sunt înmatriculați. Această prevedere se aplică în primul an de mobilitate, ulterior se aplică regulile de reclasificare.

 (5) Studenții care beneficiază de mobilitate definitivă de la Universitatea de Medicină și Farmacie „Carol Davila” București către alte universități nu mai sunt acceptați la Universitatea de Medicină și Farmacie „Carol Davila” București;

(6) În cursul anului universitar nu se acceptă solicitări privind mobilitățile definitive.

Art. 12

(1) Solicitările privind mobilitatea temporară sau definitivă se depun spre analiză în vederea evaluării preliminare (conform unui calendar aprobat)

(2) Dosarul de evaluare se va depune conform unui calendar aprobat și va conține următoarele documente:

* Cerere de analiză dosar - document tipizat – original\*
* Copie Carte de Identitate sau Pașaport valabil
* Planul de învățământ și programa analitică pentru anii de studii ai facultății de proveniență, inclusiv pentru anul universitar în curs – original\*
* Situația școlară pentru anii absolviți – original\*
* Adeverință eliberată de Universitatea de proveniență, în care să fie specificată Facultatea, anul de studii și forma de inmatriculare – orginal\*
* Dovadă achitării taxei de analiză dosar, ce poate fi achitată la casieria Universității de Medicină și Farmacie ”Carol Davila” București situată în cladirea Rectoratului sau în următorul cont bancar:RO57TREZ70220F330500XXXX deschis la Trezoreria Sectorului 2 – original\*
* Acord de prelucrare a datelor cu caracter personal – document tipizat – original\*

(3) Documentele solicitate se vor depune la Rectoratul Universității de Medicină și Farmacie ”Carol Davila” București din strada Dionisie Lupu nr. 37, sector 2, București sau prin poștă electronică, scanate în format pdf., la urmatoarea adresă: mobilitate@umfcd.ro

(4) La sfârșitul perioadei de evaluare, solicitanții vor fi anunțați, pe adresa de e-mail menționată în cerere, dacă sunt eligibili sau nu pentru mobilitatea solicitată și anul de studii în care vor fi înmatriculați în anul universitar următor.

(5) În conformitate cu calendarul aprobat, solicitanții eligibili vor depune la sediul Universității de Medicină și Farmacie ”Carol Davila” București din str. Dionisie Lupu nr. 37, sector 2, București sau prin poștă electronica la adresa mobilitate@umfcd.ro în vederea completării dosarului, următoarele documente:

* Cerere de mobilitate – document tipizat – original\*
* Declaraţie pe proprie răspundere – document tipizat – original\*
* Copie certificat de naștere
* Situație școlară finală (inclusiv anul universitar in curs) – original \*
* Programa analitică finală (inclusiv anul universitar in curs) – original\*

\* Pentru inmatricularea în anul universitar următor, toate documentele trimise prin intermediul poștei electronice se vor depune și în original.

 ANEXĂ

 la metodologie

Universitatea de Medicină si Universitatea\_\_\_\_\_\_\_\_\_\_\_\_\_\_\_\_\_\_\_

Farmacie ”Carol Davila” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

București (de unde vine)

De acord. De acord.

 Rector, Rector,

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Subsemnatul(a), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, student(ă) în anul universitar \_\_\_\_\_\_\_\_\_\_\_\_\_\_\_ în cadrul Universităţii \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Facultatea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, programul de studii\_\_\_\_\_\_\_\_\_\_\_\_\_\_\_\_\_\_\_\_\_, domeniul sănătate, organizat la forma de învăţământ cu frecvență, forma de finanţare (buget/taxă), prin prezenta vă rog să binevoiţi a-mi aproba mobilitatea ca student(ă)/ în anul universitar 2020-2021 la Universitatea de Medicină și Farmacie ”Carol Davila” București, Facultatea de Medicină/Medicină Dentară/Farmacie/F.M.A.M., programul de studii \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domeniul sănătate, organizat la forma de învăţământ cu frecvență, anul de studii \_\_\_\_\_\_\_\_\_ forma de finanţare (buget/taxă).

Solicit această mobilitate din următoarele motive: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anexez următoarele documente:

Data Semnătura

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 Aviz favorabil Aviz favorabil

 Decanatul Facultăţii Decanatul Facultăţii

 ................................. .....................

 (de unde vine) (unde vine)